**Szakmai beszámoló**

2024-ben az Állatvédők Vasi Egyesülete és a Kutyamenhely Alapitvány közösen 180 kutyát, 62 cicát, 4 nyulat, 4 tengerimalacot, 12 sünt, 2 teknőst, 1 hattyút, 25 galambot, 5 gerlét, 18 juhot, 16 kecskét, 21 baromfit, azaz összesen 350 állatot mentett.

Rajtuk kívül számtalan talált kutyát, cicát, nyulat, teknőst juttattunk vissza a gazdikhoz. Menhelyünkre az év során 131 új kutya, 23 cica, 4 nyúl ,4 tengerimalac,1 kecske, 3 juh, 21 baromfi, 18 galamb,12 sün, érkezett, a többiek ideiglenes befogadóinknál kerültek elhelyezésre. Sajnos nagyon sok régi lakó is van menhelyünkön és ideiglenes befogadóinknál és nagy részük végleges lakó marad.

2024-ben összesen 205 állatunk talált új gazdára.

Gondozásunkban (a menhelyen és ideiglenes befogadóknál) jelenleg 40 kutya, 43 cica, 8 nyuszi, 2 tengerimalac, 2 degu, 14 madár, 18 juh, 20 kecske, 23 baromfi él.

Vas megyében kb. 70 nőstény állatot ivartalanítattunk (rászoruló családok nőstény állatait és kóbor nőstény cicákat). Több talált balesetes állat műtétjét és orvosi ellátását finanszíroztuk, közülük sokat megtartottak a megtalálók vagy másik állatvédő szervezethez kerültek.

Közel 30 lakossági bejelentésre vagy hatósági megkeresésre mentünk ki az év során. Ahol tudtunk a gazdákkal együttműködni, ott segítettünk a körülmények javításában, élelemmel, ivartalanítással vagy lemondtak az állatokról. Ha nem volt együttműködő a gazda, akkor az illetékes hatóságok eljárást indítottak. Sok esetben kértük a mi is a hatóság segítségét. Két Vas megyei szaporítótelep felszámolásában is részt vettünk, ahonnét 24 kutya, 31 kiskérődző, 21 baromfi került a gondozásunkban.

Több rászoruló családnak és más állatvédő szervezetnek, valamint menhelyeknek segítettünk eledellel, bolhaírtókkal, féreghajtóval, felszereléssel.

Menhelyünkön a senior részt két részre választottuk. A felnőtt kutyák részlegén a kennelek előteteje megépült. A karantén részlegünk két utolsó kennele kifutóval bővült. A kölyök részünk szintén 2 kifutóval bővült, a kölyökkutya karantén is egy új kennellel bővült. Mini farm részlegünkön kecskék és birkák területét megnagyobbítottuk és körbekerítettük, épült egy új beálló és 2 széna tároló. Építettünk egy egyéb állat karantén kennelt és a baromfi karantén is elkészült. Valamint a sünök kinti kifutós háza elkészült és a vízi teknősök helyét is megnagyobbítottuk és egy újabb kis medencével bővült. Az irodával szemben pedig megépült a bazáros házunk, ahol az állatbarátok a megvásárolt tárgyakért adománnyal tudják támogatni menhelyünk fenntartását és működését.